Odense Adresse-Contoirs Efterretninger, 1792-11-12
Af Bogtrykker Fabers fyenske Avertissementstidender No. 89, see mine Venner, at Hr. Friebach imod manges Formodning har erholdt Kongelig Tilladelse til at opføre tydske Skuespil i Odense anstundende Vinter. At undersøge hvorvidt dette er gavnligt eller skadeligt for Byen, er uden for min Plan; dog troer jeg snarere det i Almindelighed mere gavner end skader. Theatret er paa Raadstuesahlen ligesom forrige Vinter, og nu forbedret med nogle smukke Decorationer af Hr. Maubert; saa er og Loftet over Parterret undertrukket med Papiir, og for alle Logerne anbragt et Slags malede Papiirs=Gardiner, der see ret godt ud. Der ere og et Par smukke Træ Lysekroner anskaffede over Parterret, men da disse, naar der ere Lys deri, meget blænde for de bageste Tilskuere, saa maa saadant formodentlig være Aarsag til, at de nu ikke bruges, men ere trukne tet op til Loftet, Nogle nye Skuespillere ere og antagne ved Theatret, hvoriblandt Mad. Stephanie, Hr. Warnike, Hr. Ulmann og Hr. Budenhof, hver i sit Fag, udmerke sig til Fornøielse. Af de Afgaaede savnes Jomfrue Guter mann, som i traurige Røller fortiente og vandt almindeligt bifald. Hendes Efterfølger Jomfrue Weydling er et ungt Fruentimmer, som nok ikke har havt megen Øvelse paa Theatret; imidlertid er hendes Udseende yndigt og hendes Spil passabel; ligesom man har bemerket at hun giør sig Umage for at blive bedre. Efter disse smaae Fortællinger kommer jeg nu til Komedien Jeppe paa Bierget, som i Aftes blev opført for en stor Deel Tilskuere. J den tydske Oversættelse kaldes Jeppe og Nille Berthel og Anna, formodentlig fordi disse Navne ere almindeligere i Tydskland; dog ventede jeg at Hr. Friebach i Odense havde givet os en Jeppe og en Nille, men vi maatte lade os nøie med Berthel og Anna. Den anden Doctor og Dommeren blev givet af een Person, men med den Feil, at han ikke klædte sig om; man kunde desformedelst ikke lettelig faae Doctoren af og Dommeren i Hovedet. Den forvandlede Bønde, Bertheel, blev af Hr. Ullmann spillet med meget bifald; kuns at han et Par Gange i anden Alt som Baron vel meget forglemte Bondegebærderne; dog lod det som han selv bemerkede det, og hans Rolles gode Udførelse oplivede især Stykket. Berthels Kone, Anna, (Mad. Pettang) burde have viist sig mere ivrig med Mester Erich, i øvrigt gik det nok an Skade at hendes Stemme er særdeles ubehagelig paa Theatret, der foraarsager, at det gode, som undertiden ligger i hendes Spil, især i Gamles Roller, taber sig. Jacob Skoemager (Hr. Frank) var ganske taaleligt. Baron Nilus (Hr. Rosenberg) spillede godt; han er overalt en ypperlig Acteur, og har i forskiellige Fag vundet stort bifald. Baronens Secretair (Hr. Friebach, spillede sin Rolle ret godt; han fortiener at regnes imellem de gode Skuespillere. Baronens Kammertiener (Hr. Maubert) kunde passere; dog er han bedre Maler end Acteur. Laqvai Mikkel (Hr. Ehlenberg) kunde nok ogsaa passere; han giver sig ikke ud for Skuespiller, men som Balletmester udmerker han sig, og ved sine kunstige Sving i Dandsen fornøier Tilskuerne. Første Doctor Hr. Striegler) havde, som endeel andre, en ubetydelig Rolle; men han spiller ellers i Almindelighed sine Roller godt. Hr. Stephanie, der, som meldt, forestillede anden Doctor, skal være en god Sufleur, men ikke synderlig Acteur. Hr. Richter, Underfogden, synes ei heller at være Theatret meget tienlig. Underfogdens Kone, Jomfrue Weydling, loe vel meget, da Bertheel talte hende om sine Kierlighedsbeviisninger; endskiønt Rollen i sig selv var ubetydelig. En bevæbnet Mand, Hr. Smidt, er ikke Acteur. Første Advocat, Hr. Pet tang, gav sin Rolle meget godt; han er en ypperlig Acteur i sit Fag. Og anden Advocat, Hr. Budenop, ganske godt. - Her er da mit første Brev, som jeg for Rummets Skyld har maattet indskrænke meget, og som dog er bleven vidtløftigere end jeg ønskede. Naar jeg herefter forbigaaer de ubetydelige, og holder mig til Hovedrollerne, troer jeg rettere at opfylde mit til Avis udgiveren gjorte Løvte. Jeg er &c. - den 10de Novbr. 1792. A.